તેનો નિર્ણય તો કરો! સુખ મેળવવા જે રસ્તો તમે સ્વીકારેલ છે તેમાં જો વચલા બસસ્ટોપ તરીકે અશાંતિ, અસમાધિ, કષાય, અસ્વસ્થતા... આ બધું જ આવતું હોય તો તે સુખનો માર્ગ કેવી રીતે? તે માર્ગે શાંતિ, સમાધિ વગેરે વચલા બસસ્ટોપ તરીકે આવે તે માર્ગ સુખનો હોય કે જે માર્ગે અશાંતિ, અસમાધિ વગેરે વચલા બસ સ્ટોપ તરીકે આવે તે સુખનો માર્ગ હોય? ગુસ્સો કરીને તમે સુખ મેળવવાનો પ્રયત્ન કર્યો. પણ, ગુસ્સો કરવા દ્વારા અશાંતિ અને સમાધિ- જ આવે તો તે ગુસ્સો સુખનો માર્ગ કેવી રીતે કહી શકાય?બીજાની સાથે છેતરપીંડી કરવી, કોઇકને અન્યાય કરવો, ક્રોધ કરવો- આ સુખના માર્ગ ઉપર આવનારા બસસ્ટોપ નથી. કારણ કે આ બધાં દ્વારા સરવાળે તો અશાંતિ અને અસમાધિ જ પ્રાપ્ત થાય છે. તે સંસારમાર્ગના, દુ:ખ-દુર્ગતિના માર્ગના વચલા બસસ્ટોપ છે.